CELEX: 22011D0005
Language: lt
Date: 1297382400000
Title: 2011 m. vasario 11 d. EEE jungtinio komiteto sprendimas Nr. 5/2011, kuriuo iš dalies keičiamas EEE susitarimo XIII priedas (Transportas)

7.4.2011   
            
            
               LT
            
            
               Europos Sąjungos oficialusis leidinys
            
            
               L 93/33
            
         EEE JUNGTINIO KOMITETO SPRENDIMAS
   Nr. 5/2011
   2011 m. vasario 11 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2010 m. gruodžio 10 d. EEE jungtinio komiteto sprendimu Nr. 140/2010 (1).
            
         
               (2)
            
            
               2008 m. kovo 11 d. Europos Parlamento ir Tarybos reglamentas (EB) Nr. 300/2008 dėl civilinės aviacijos saugumo bendrųjų taisyklių ir panaikinantis Reglamentą (EB) Nr. 2320/2002 (2) buvo įtrauktas į Susitarimą 2009 m. gegužės 29 d. EEE jungtinio komiteto sprendimu Nr. 69/2009 (3) su konkrečiomis šalims taikomomis adaptacijomis.
            
         
               (3)
            
            
               Į Susitarimą turi būti įtrauktas 2010 m. balandžio 13 d. Komisijos sprendimas C(2010) 774 galutinis, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija.
            
         
               (4)
            
            
               Į Susitarimą turi būti įtrauktas 2010 m. balandžio 23 d. Komisijos sprendimas C(2010) 2604 galutinis, kuriuo iš dalies keičiamas 2010 m. balandžio 13 d. Komisijos sprendimas 2010/774/ES, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija.
            
         
               (5)
            
            
               Sprendimu C(2010) 774 galutinis panaikinamas į Susitarimą įtrauktas 2008 m. rugpjūčio 8 d. Komisijos sprendimas C(2008) 4333 galutinis, kuriuo nustatomos papildomos priemonės bendriesiems pagrindiniams aviacijos saugumo standartams įgyvendinti, todėl jis turėtų būti iš Susitarimo išbrauktas.
            
         
               (6)
            
            
               Visos Reglamentui (EB) Nr. 300/2008 (4) įgyvendinti reikalingos priemonės turės šiuo sprendimu būti įtrauktos į Susitarimą ir Komisijos reglamentas (EB) Nr. 272/2009 (5), Komisijos reglamentas (ES) Nr. 1254/2009 (6), Komisijos reglamentas (ES) Nr. 72/2010 (7) ir Komisijos reglamentas (ES) Nr. 185/2010 (8) bus taikomi nuo šio sprendimo įsigaliojimo dienos.
            
         
               (7)
            
            
               Visos Reglamentui (EB) Nr. 300/2008 įgyvendinti reikalingos priemonės turės šiuo sprendimu būti įtrauktos į Susitarimą ir Europos Parlamento ir Tarybos reglamentas (EB) Nr. 2320/2002 (9), Komisijos reglamentas (EB) Nr. 1217/2003 (10), Komisijos reglamentas (EB) Nr. 1486/2003 (11), Komisijos reglamentas (EB) Nr. 1138/2004 (12) ir Komisijos reglamentas (EB) Nr. 820/2008 (13) bus išbraukti iš Susitarimo nuo šio sprendimo įsigaliojimo dienos,
            
         NUSPRENDĖ:
   1 straipsnis
   Susitarimo XIII priedas iš dalies keičiamas taip:
   
               1.
            
            
               Po 66he punkto (Komisijos reglamentas (ES Nr. 185/2010) įterpiama:
               
                           „66hf.
                        
                        
                           
                              C(2010) 774 galutinis: 2010 m. balandžio 13 d. Komisijos sprendimas C(2010) 774 galutinis, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės, kuriose pateikiama Reglamento (EB) Nr. 300/2008 18 straipsnio a punkte nurodyta informacija, su pakeitimais, padarytais:
                           
                                       —
                                    
                                    
                                       
                                          C(2010) 2604 galutinis: 2010 m. balandžio 23 d. Komisijos sprendimas C(2010) 2604 galutinis.“
                                    
                                 
                     
         
               2.
            
            
               66ia punkto (Komisijos sprendimas C(2008) 4333 galutinis) tekstas išbraukiamas.
            
         2 straipsnis
   Šis sprendimas įsigalioja 2011 m. vasario 12 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (14).
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2011 m. vasario 11 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 85, 2011 3 31, p. 25.
   
      (2)  OL L 97, 2008 4 9, p. 72.
   
      (3)  OL L 232, 2009 9 3, p. 25.
   
      (4)  2009 m. balandžio 2 d. Komisijos reglamentas (EB) Nr. 272/2009, 2009 m. gruodžio 18 d. Komisijos reglamentas (ES) Nr. 1254/2009, 2010 m. sausio 8 d. Komisijos reglamentas (ES) Nr. 18/2010, 2010 m. sausio 26 d. Komisijos reglamentas (ES) Nr. 72/2010, 2010 m. kovo 4 d. Komisijos reglamentas (ES) Nr. 185/2010, 2010 m. balandžio 9 d. Komisijos reglamentas (ES) Nr. 297/2010, 2010 m. balandžio 23 d. Komisijos reglamentas (ES) Nr. 357/2010, 2010 m. balandžio 23 d. Komisijos reglamentas (ES) Nr. 358/2010, 2010 m. balandžio 13 d. Komisijos sprendimas C(2010) 774 galutinis ir 2010 m. balandžio 23 d. Komisijos sprendimas C(2010) 2604 galutinis.
   
      (5)  OL L 91, 2009 4 3, p. 7.
   
      (6)  OL L 338, 2009 12 19, p. 17.
   
      (7)  OL L 23, 2010 1 27, p. 1.
   
      (8)  OL L 55, 2010 3 5, p. 1.
   
      (9)  OL L 355, 2002 12 30, p. 1.
   
      (10)  OL L 169, 2003 7 8, p. 44.
   
      (11)  OL L 213, 2003 8 23, p. 3.
   
      (12)  OL L 221, 2004 6 22, p. 6.
   
      (13)  OL L 221, 2008 8 19, p. 8.
   
      (14)  Konstitucinių reikalavimų nenurodyta.